Dantaxi  blev dannet i juni 2008 ved en fusion af Codan Taxi og Taxamotor. Taxamotor er det ældste taxinavn i Danmark, det første Taxamotor-selskab blev oprettet i 1908.Det første Codan blev grundlagt den 19. september 1949. af William Møller Jensen. Navnet Codan Bilen skyldes, at Hotel Codan var under opførelse ved Codan Bilens start. Det var tanken, at Codan Bilen skulle have fast plads ved dette hotel. Det første Codan Bilen blev solgt til Ringbilen den 1. februar 1952. Den 1. februar 1954 blev et nyt Codan dannet af Fritz Lund Christiansen.    Fra 1980 til 31. december 2016 var John Lindbom bestyrelsesformand (fra 1982 tillige direktør) for selskabet. Selskabet har i en periode deltaget i et nordisk samarbejde med svenske Taxi Kurir og Norgestaxi.   I årene 1983 og 84 opkøbte selskabet Sydhavns Bilen, Hovedstadens Taxi og Dybbøl-Boulevard Bilen. Codan-bilen var det første taxiselskab i Danmark, der modtog kreditkort som betaling for en taxitur. Kreditkort som betalingsmulighed indførte selskabet i sommeren 1983.   Codan Bilen købte den 1. januar 1987 Valby Bilen og allerede den 1. december samme år blev Radio Bilen overtaget. Radio Bilen var i lighed med Codan Bilen opstået igennem en sammenslutning af flere centraler blandt andet "4711". "4711" var i folkemunde kendt som "parfume-bilen".  Med sammenlægningen af Codan Bilen og Radio Bilen ændres navnet til Radio-Codan Bilen. Ved flytningen i 1998 til Jernbane Allé blev navnet ændret  til Codan Taxi. Ved fusionen i 2008 ændres navn igen. Denne gang til Dantaxi.    Navnet Dantaxi har tidligere været brugt af et  taxiselskab i Århus, oprettet 24. oktober 1997 med økonomisk støtte på initielt 5,2 mio kr fra fagbevægelsen (gennem selskabet A/S Kooperativ Jobinvest) som en konsekvens af en taxakonflikt i byen mellem SiD og Århus Taxa. Efter at fagbevægelsen trak sig ud af selskabet, blev det i 2002 fusioneret ind i det daværende Taxamotor. Navnet Dantaxi bliver ikke benyttet i perioden 2002-08.  År med vækst Efter fusionen i 2008 ekspanderede Dantaxi yderligere i årene fremover ved at indgå en række aftaler med lokale taxiforeninger i hele landet. En stor udvidelse af selskabet skete den 1. september 2011, hvor taxiselskaberne i Aalborg, Viborg, Silkeborg, Nykøbing Mors og Silkeborgblev en del af Dantaxi. Dette tiltag gjorde Dantaxi til landets største taxiselskab. Med en vækst på 184 % blev Dantaxi i 2013 udnævnt til Gazellevirksomhed af dagbladet Børsen.  Hoveddomicil: Codan Bilen, Radio-Codan-Bilen, Codan Taxi og Dantaxi Selskabet har under skiftende navne haft hoveddomicil på en række forskellige adresser i København:  1949-1952: 19. September 1949 - 31. januar 1952: Cort Adelers Gade, København K. 1952-1954: 1. februar 1952 - 31. januar 1954: Ikke aktivt. Solgt til Ringbilen.  1954-1956: 1. februar 1954 - 29. juli 1956: Vodroffsvej 4, Frederiksberg C.  1956-1980: 30. juli 1956 - januar 1980: Halmtorvet 11, København V.  1980-1984: Januar 1980 - 30. juni 1984: Gl. Kongevej 3, København V.  1984-1998: 1. juli 1984 - 11. august 2008 havde selskabet  til huse på adressen Svanholmsvej 11, Frederiksberg. 1998-2016: Selskabet havde i perioden 12. august 1998 - 31. december 2016 hoveddomicil på adressen Jernbane Allé 68 i Vanløse. Den 21. marts 2017 blev de sidste administrative funktioner på adressen flyttet til Virum.  Ejendommen i Vanløse fungerer i dag som hovedkontor for foreningen "Hus Forbi".  Antal vogne gennem tiderne i Codan Bilen, Radio-Codan-Bilen, Codan Taxi og Dantaxi 1949: 10 Vogne.  1952: 25 Vogne.  1954: 12 Vogne.  1956: 41 Vogne. 1970 (ca) : 250 Vogne.  1984: 140 Vogne.  1995: (1. januar) 259 Vogne.  1996: (1. januar) 285 Vogne.  2001: 228 Vogne.  2008: 660 Vogne.   2012: 950 Vogne.  2016: 900 vogne.  Navn på selskabet 1949-1952: Codan Bilen  1952-1954: Ikke aktivt  1954-1987: Codan Bilen  1987-1998: Radio-Codan Bilen 1998-2008: Codan Taxi  2008-2016: Dantaxi  2017: Sammenlægges med 4x48 Taxinord under navnet Dantaxi 4x48.  4x48 Taxinord (1937-2016) Selskabet 4x48 Taxinord blev dannet under navnet Lyngby Taxa den 29. juli 1937. I 1974 blev Lyngby Taxa og Holte Taxa (stiftet tilbage i 1926) lagt sammen under navnet Lyngby-Holte Taxi. I 1976 indgik Lyngby Ringbil og Søllerød-Bilen i selskabet, og i 1983 indlemmedes Skodsborg Taxa. I 1987 kunne Lyngby-Holte Taxi fejre sit 50 års-jubilæum. Der var på dette tidspunkt 70 selvstændige vognmænd med tilsammen 102 taxier i selskabet. I 2004 blev Nord Taxi og Lyngby-Holte Taxi lagt sammen under navnet TaxiNord, der dermed fik en vognpark på 300 biler. I 2008 blev TaxiNord og Taxa Nordsjælland lagt sammen. Senere på året valgte Frederikssund Taxa at indgå i samarbejdet. I 2011 skiftede selskabet navn til 4x48 Taxinord, og året efter skete der endnu to sammenlægninger, denne gang med selskaberne Vest-Taxa. og Helsingør Taxa.  Hoveddomicil: Lyngby Taxa, Lyngby-Holte Taxi, Taxinord og 4x48 Taxinord 1937-????: Det første kontor lå på Lyngby Torv 15, Kgs. Lyngby.  ????-????: Kirkestræde, Kgs Lyngby.  ????-1982: Firmaet flyttede i en periode tilbage til Lyngby Torv. Denne gang i nummer 16.  1982-2002: Kongevejen 157, 2830 Virum. 2002-2008: Kongevejen 149, 2830 Virum. 2008-2016: Kongevejen 135, 2830 Virum.  Navn på selskabet 1937-1974: LyngbyTaxa 1974-2004: Lyngby-Holte Taxi  2004-2011: TaxiNord  2011-2016: 4x48 Taxinord  2017: Sammenlægges med Dantaxi under navnet Dantaxi 4x48.  4x48 Taxinord og Dantaxi går sammen Allerede i marts 2015 havde der været et forsøg på at sammenlægge 4x48 Taxinord og Dantaxi.Men et lille flertal af vognmændene i 4x48 Taxinord afviste på en generalforsamling at gå videre med fusionsplanerne. I oktober 2016 gøres endnu et forsøg, og denne gang var der et flertal bag planen. Den 1. januar 2017 blev Dantaxi og 4x48 Taxinord officielt lagt sammen. Carsten Aastrup, direktør i 4x48 TaxiNord, fortsætter som direktør i det nye selskab. Skagen Taxa og Billund Taxa bliver i løbet af 2017 en del af Dantaxi 4x48.   Den 1. september 2017 meldte selskabet ud, at de lukker den lokale central i Slagelse. De seks medarbejdere på taxicentralen blev tilbudt at flytte arbejdsplads til Virum. Dantaxi 4x48 planlægger også at lukke centralen på Bornholm fra maj 2018. Disse planer bliver senere skrinlagt. Alle kunder skal fremover betjenes fra de to tilbageværende centraler i hhv. Virum og i Aalborg. Dog fastholdes telefonbetjeningen på Bornholm i dagtimerne på hverdage fra 12-16.  Nyt navn: Dantaxi 4x48 Fra september  2017 og frem begynder selskabet at anvende det fælles navn Dantaxi 4x48 i hele landet. Det sker  samtidig med, at et nyt logo introduceres. Selskabets profilindpakkede taxier erstattes gradvist med  nyt navn og logo. Den 29. November 2017 blev det på en generalforsamling officielt besluttet, at navnet på selskabet skal være Dantaxi 4x48.  Udvidelser i landområder og mindre byområder I august 2018 indgår Dantaxi 4x48 aftaler med en række mindre jyske taxiselskaber og vognmænd. 25 jyske taxivognmænd med tilsammen 60 taxier melder sig ind i selskabet. Med aftalen udvider Dantaxi 4x48 for alvor deres dækningsområder til landdistrikterne. I efteråret 2018 får de nye vognmænd følgeskab af de to nordjyske taxiselskaber Terndrup Taxa og Hirtshals Taxi. Den 21. juni 2019 meddeler Struer-Thyholm Taxa, at de overgår til døgnservice og har indgået samarbejde med Dantaxi.  Ejerskifte På en generalforsamlingen i april 2018 vedtager vognmændende i det vognmandsejet selskab, at Dantaxi 4x48 skal sælges. 94 pct. af de fremmødte stemmer ja til bestyrelsens forslag om et salg. Den 4. maj 2018 offentliggør Dantaxi 4x48, at selskabet er til salg.  Den 12. oktober 2018 offentliggør selskabet i en pressemeddelelse, at den europæiske kapitalfond Triton, bliver den nye ejer af Dantaxi 4x48.  Dækningsområder Dantaxi 4x48 udfører taxikørsel i 59 af Danmarks 98 kommuner.  Region Hovedstaden Dantaxi 4x48 udfører taxikørsel i alle af Region Hovedstadens 29 kommuner, inkl. Bornholm.  Region Sjælland I Region Sjælland udfører Dantaxi 4x48 taxikørsel i følgende kommuner: Greve, Guldborgsund, Kalundborg, Køge, Lejre, Roskilde, Slagelse, Solrød, Stevns og Vordingborg.  Region Midtjylland I Region Midtjylland udfører Dantaxi 4x48 taxikørsel i følgende kommuner: Favrskov, Ikast-Brande, Norddjurs, Odder, Silkeborg, Skanderborg, Skive, Struer, Syddjurs, Viborg og Aarhus.   En vognmand tilknyttet Dantaxi 4x48 udfører taxikørsel på Samsø, turene sendes dog ikke igennem Dantaxi 4x48's call-centre.  Region Nordjylland I Region Nordjylland udfører Dantaxi 4x48 taxikørsel i følgende kommuner: Rebild, Hjørring, Thisted og Aalborg. Derudover udfører selskabet taxikørsel i byen Skagen i Frederikshavn Kommune.  Region Syddanmark I Region Syddanmark udfører Dantaxi 4x48 taxikørsel i følgende kommuner: Billund, Sønderborg, Vejen og Aabenraa.  App's til smartphones 4x48 TaxiNord lancerede den 12. maj 2011 en taxibestillings-app til iPhone. Dagen efter klokken 13:49 modtog selskabet deres første app-bestilling nogensinde.  MOOVE Dantaxi 4x48 står bag taxi-app'en MOOVE, der af flere medier er blevet beskrevet som taxibranchens svar på Uber.   Lanceringen medførte en del reaktioner. F.eks. skrev Joachim B. Olsen (LA)  på sin egen facebookside: "Uber får konkurrence, Det giver lavere priser og bedre service til forbrugerne. Hvor er det fantastisk" Faglig sekretær Orla Aagaard 3F Aarhus Transport, Logistik og BygF, udtalte til Fagbladet 3F:"Umiddelbart synes chaufførerne, at Moove er en god ting i forhold til Taxify og også i forhold til at tage konkurrencen op med Uber. Jeg synes også, det er et godt tiltag, at kunderne nu kan vælge en taxitur på telefonen med en lovlig app."   MOOVE blev lanceret i Aarhus den 15.  december 2016, og få dage senere i København. I løbet af 2017 kunne app'en benyttes til taxikørsel i en række andre danske byer. I september 2017 havde MOOVE rundet 100.000 brugere.  El og brintbiler i Dantaxi Selskabet fik sin første el-bil indregistreret som taxi den 27. september 2013.  Taxien, en Tesla model S, blev omtalt som "Verdens mest luksuriøse el-bil". Mellem september og november 2015 køber tre Dantaxi vognmænd på Nykøbing Mors tre Teslaer. Projektet bakkes op af det lokale energiselskab Thy-Mors Energi, der sætter to ladestandere op på øen. Begge i hovedbyen Nykøbing. I januar 2019 melder selskabet ud, at de har 10 nye Teslaer på vej.   De 10 Teslaer skal betjene kunder primært i Nordsjælland og Københavns-området.   Første brint-bil   Den 7. august 2019 skriver selskabet på sin Twitter-profil, at selskabet har følgende el-taxier kørende: 16 Tesla S, 7 Tesla 3, 2 Kia Niro og 1 Hyundai Kona. Derudover en Toyota Mirai brint-bil.   Nul-emissions taxi kan bestilles på app  Den 22. august 2019 meddeler selskabet på Twitter, at det har indført muligheden for at vælge en nul-emissions taxi som foretrukne taxi via selskabets app.